Държавен вестник, бр. 40, 2024 г., стр. 19

БРОЙ  40	
Д Ъ Р Ж А В Е Н  В Е С Т Н И К 	
СТР.  19  
III. Видове психофизиологични и психоло­
гични изследвания (ПФПИ):
1. В зависимост от целите се провеждат 
първоначално, периодично, контролно и пов­
торно ПФПИ.
2. Първоначално ПФПИ:
2.1. Провежда се на:
2.1.1. кандидати за назначаване на опера­
торски длъжности;
2.1.2. служители по чл. 64, ал. 2, т. 1, букви 
„а“ и „б“ от Закона за безопасното използ­
ване на ядрената енергия и чл. 21, ал. 1 от 
Наредбата за условията и реда за придобиване 
на професионална квалификация и за реда 
за издаване на лицензии за специализирано 
обучение и на удостоверения за правоспособ­
ност за използване на ядрената енергия, на 
които предстои назначаване/преназначаване 
на лицензионна длъжност, но не са преминали 
първоначално ПФПИ.
2.2. Първоначалното ПФПИ включва пъл­
ния набор от 10 теста, изброени в таблица 1.
3. Периодично ПФПИ.
3.1. Провежда се на: 
3.1.1. служители на оперативни лицензионни 
длъжности, подлежащи на явяване на изпит 
пред Квалификационна изпитна комисия на 
АЯР или на АЕЦ;
3.1.2. служители, заемащи ръководни ли­
цензионни длъжности, включени в списък 
към Лицензията за експлоатация на ядрено 
съоръжение, издадена от АЯР, за явяване пред 
Квалификационна изпитна комисия на АЯР.
3.2. Периодичното ПФПИ на служителите 
по т. 3.1.1 съдържа редуциран набор от тестове, 
както следва: 
3.2.1. ART – Тест за оценка на абстрактно-
логическото мислене;
3.2.2. RT – Тест за оценка на сложна сен­
зомоторна реакция; 
3.2.3. DAKT – Тест за оценка на селек­
тивното внимание и на скорост и точност на 
възприятието;
3.2.4. VISGED – Тест за оценка на кратко­
срочната визуална памет;
3.2.5. SWITCH – Превключване между 
задачи (когнитивна гъвкавост);
3.2.6. Селектор Про – Тест за оценка на 
психологичната пригодност за професионални 
дейности с висока степен на обществен риск.
3.3. Периодичното ПФПИ на служителите 
по т. 3.1.2 съдържа редуциран набор от тестове, 
както следва: 
3.3.1. ART – Тест за оценка на абстрактно-
логическото мислене;
3.3.2. SWITCH – Превключване между 
задачи (когнитивна гъвкавост);
3.3.3. Селектор Про – Тест за оценка на 
психологичната пригодност за професионални 
дейности с висока степен на обществен риск.
4. Контролно ПФПИ.
4.1. Контролно ПФПИ се назначава при:
4.1.1. решение на комисия за анализ на 
експлоатационно събитие;
4.1.2. писмено искане от ръководител на 
структурно звено до ресорния директор за 
изследване на служител.
4.2. Тестовете, включени в контролно 
ПФПИ, се определят в зависимост от него­
вите цели.
5. Повторно ПФПИ.
Повторно ПФПИ се назначава в случаите, 
описани в т. IV 5.3.2. Този вид ПФПИ може 
да включва до два теста и/или психологиче­
ска беседа. 
IV. Процедура за провеждане на ПФПИ.
1. Основни изисквания.
1.1. В началото на изследването психологът 
се представя и предоставя на изследваното 
лице обща информация за тестовете, продъл­
жителността на изследването, предвидените 
почивки, за значението на заключението от 
изследването за по-нататъшното участие на 
лицето в процедура по подбор, преназначаване 
или явяване на изпит пред Квалификационна 
изпитна комисия на АЯР или на АЕЦ и за 
начина на съхранение и опазване на личните 
данни и резултати. 
1.2. Изследваното лице се уведомява, че 
ще бъдат проведени съответните тестове, 
предвидени в т. IIІ, всеки от които включва 
инструкция и кратки упражнения. Неговата 
задача е да прочете самостоятелно инструк­
цията, след което да изпълни упражненията 
и самия тест. 
1.3. Психологът стартира администрацията 
на тест едва когато се е уверил, че изслед­
ваното лице напълно разбира инструкцията. 
2. Условия за провеждане на ПФПИ.
2.1. Психофизиологично и психологично 
изследване се провежда без присъствието на 
трето лице, при заглушени телефони и по­
ставена предупредителна табела от външната 
страна на вратата.
2.2. Психофизиологично и психологично 
изследване се провежда само в първата по­
ловина на деня.